CELEX: 31985R3603
Language: el
Date: 1985-12-17 00:00:00
Title: Κανονισμός (ΕΟΚ) αριθ. 3603/85 του Συμβουλίου της 17ης Δεκεμβρίου 1985 για τον καθορισμό, κατά την αλιευτική περίοδο 1986, των τιμών προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού (ΕΟΚ) αριθ. 3796/81

Avis juridique important

|

31985R3603

Κανονισμός (ΕΟΚ) αριθ. 3603/85 του Συμβουλίου της 17ης Δεκεμβρίου 1985 για τον καθορισμό, κατά την αλιευτική περίοδο 1986, των τιμών προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού (ΕΟΚ) αριθ. 3796/81  

Επίσημη Εφημερίδα αριθ. L 344 της 21/12/1985 σ. 0003 - 0004 Ισπανική ειδική έκδοση: Κεφάλαιο 04 τόμος 4 σ. 0067  Πορτογαλική ειδική έκδοση : Κεφάλαιο 04 τόμος 4 σ. 0067 

***** ΚΑΝΟΝΙΣΜΟΣ (ΕΟΚ) αριθ. 3603/85 ΤΟΥ ΣΥΜΒΟΥΛΙΟΥ  της 17ης Δεκεμβρίου 1985  για τον καθορισμό, κατά την αλιευτική περίοδο 1986, των τιμών προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού (ΕΟΚ) αριθ. 3796/81  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε από τον κανονισμό (ΕΟΚ) αριθ. 3655/84 (2), και ιδίως το άρθρο 15 παράγραφος 5,  την πρόταση της Επιτροπής,  Εκτιμώντας:  ότι το άρθρο 15 παράγραφος 1 του κανονισμού (ΕΟΚ) αριθ. 3796/81 προβλέπει ότι καθορίζεται, κάθε χρόνο, τιμή προσανατολισμού για κάθε προϊόν ή ομάδα προϊόντων που απαριθμούνται στο παράρτημα ΙΙ του κανονισμού αυτού·  ότι, βάσει των υφισταμένων διαθέσιμων στοιχείων ως προς τις τιμές των προϊόντων αυτών και των κριτηρίων που αναφέρονται στο άρθρο 10 του εν κανονισμού, πρέπει, για την αλιευτική περίοδο 1986, να αυξηθούν οι τιμές αυτές για ορισμένα προϊόντα, να διατηρηθούν δε για άλλα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές προσανατολισμού αλιευτικής περιόδου από την 1η Ιανουαρίου έως τις 31 Δεκεμβρίου 1986, για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 3796/81 και για τις κατηγορίες στις οποίες αναφέρονται, καθορίζονται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Δεκεμβρίου 1985.  Για την Επιτροπή  Ο Πρόεδρος  J. F. POOS  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 340 της 28. 12. 1984, σ. 1.  ΠΑΡΑΡΤΗΜΑ  1.2.3 // Ομάδα προϊόντων   // Εμπορικά χαρακτηριστικά   // Τιμή  προσανατολισμού  (σε ECU ανά τόνο)   //    //   //   // 1. Σαρδέλες  // Κατεψυγμένες, σε παρτίδες ή σε συσκευασίες καταγωγής περιέχουσες ομοιογενή προϊόντα   // 389   // 2. Λιθρίνια των ειδών Dentex dentex και Pagellus spp.   // Κατεψυγμένα, σε παρτίδες ή σε συσκευασίες καταγωγής περιέχουσες ομοιογενή προϊόντα   // 1 249   // 3. Καλαμάρια (Loligo vulgaris)  // Κατεψυγμένα, μη καθαρισμένα, σε συσκευασίες καταγωγής περιέχουσες ομοιογενή προϊόντα   // 2 498   // 4. Καλαμάρια ( Todarodes sagittatus)   // Κατεψυγμένα, μη καθαρισμένα, σε συσκευασίες καταγωγής περιέχουσες ομοιογενή προϊόντα   // 1 151   // 5. Καλαμάρια (Illex Illecebrosus)   // Κατεψυγμένα, μη καθαρισμένα, σε συσκευασίες καταγωγής περιέχουσες ομοιογενή προϊόντα   // 1 209   // 6. Σουπιές των ειδών Sepia officinalis, Rossia macrosoma και Sepiola rondeletti   // Κατεψυγμένες, σε συσκευασίες καταγωγής περιέχουσες ομοιογενή προϊόντα   // 1 594   // 7. Οκτάποδες των ειδών Octopus   // Κατεψυγμένοι, σε συσκευασίες καταγωγής περιέχουσες ομοιογενή προϊόντα   // 1 223   //    //   //